খুলনার ফুলবাড়িগেট এলাকার মীরেরডাঙ্গায় অবস্থিত এজাক্স জুট মিলে একসময় প্রচুর পাটজাত দ্রব্য উৎপাদিত হতো। বিজেএমসি (বাংলাদেশ জুট মিল করপোরেশন) নিয়ন্ত্রিত এ মিলটি পরে ব্যক্তি মালিকের কাছে হস্তান্তর করা হয়। এরপর আর এখানে পাটজাত দ্রব্য উৎপাদিত হয়নি। বর্তমানে মিলের সামনে খোলা জায়গায় বিএডিসির (বাংলাদেশ অ্যাগ্রিকালচার ডেভেলপমেন্ট করপোরেশন) আমদানি করা সার মজুদ রাখা হয়েছে।